EkBass/fiwiki-20250220-pages-articles huggingface dataset:
Pertti Eloranta

Pertti Vesa Eloranta (s. 1943) on suomalainen limnologi. Hän on Helsingin yliopiston emeritusprofessori. Hän oli limnologian vuodesta 1989.Facta 2001, Täydennysosa 1990, WSOY 1990, s. 242 ==Ura== Eloranta väitteli tohtoriksi 1970 Turun yliopistossa. Hänen väitöskirjansa käsitteli Mäntän sulfiittiselluloosatehtaan päästöjen vaikutuksia vesikasveilla.Pertti Elorannan väitöskirjan tiedot Kansalliskirjasto Finna. Viitattu 12.9.2016. Valmistuttuaan Eloranta työskenteli vuodesta 1970 Jyväskylän yliopiston bio- ja ympäristötieteiden laitoksella (vielä tuolloin nimellä biologian laitos) kasvitieteen assistenttina.Jorma Eloranta: Biologian laitos ponnisti tyhjästä (2015), s. 120. Teoksessa Mari Heikkilä (toim.): Sattumaa, haperotatteja ja keltainen syklotroni. Aikalaistarinoita Jyväskylän yliopiston matemaattis- luonnontieteellisen tiedekunnan 50-vuotiselta taipaleelta. Jyväskylän yliopisto, 2015 Bio- ja ympäristötieteiden laitos oli syksyllä 1970 vasta aloittamassa toimintaansa.Jari Eloranta: Jyväskylän matemaattis- luonnontieteellinen tiedekunta 1965–1995 (1995), s. 145 Laitoksen ensimmäiseksi johtajaksi valittiin kaudelle 1970–1971 vt. professori Juhani Kohonen. Elorannan aloittaessa laitoksella syksyllä 1970 toimitilojen remontti oli vielä kesken, joten henkilöstö ei päässyt heti aloittamaan opetusta. Eloranta työskenteli 1970- ja 1980-luvuilla Jyväskylässä biologian laitoksella erilaisissa opetus- ja tutkimusviroissa. Hän osallistui myös matemaattis- luonnontieteellisen tiedekunnan hallintotoimiin istuessaan tiedekuntaneuvoston jäsenenä kaudella 1971–1974.Jari Eloranta (1995), s. 139. Vuonna 1989 hän siirtyi Helsingin yliopistoon saatuaan sieltä viran limnologian professorina. Hän jäi eläkkeelle vuonna 2006.Toimintakertomus 2006 Suomen limnologinen yhdistys, 2006. (PDF). Viitattu 12.9.2016. ==Teokset== Eloranta on uransa aikana julkaisut useita teoksia. Hän on kirjoittanut joitakin oppikirjoja hydrologian ja kasvibiologian aloilta. Lisäksi hän on julkaissut lukuisia luentopapereita. * Keurusselän fysikaalis-kemiallinen perusselvitys 1971. Tampere : Kokemäenjoen vesistön vesiensuojeluyhdistys 1972. ISSN 0781-8645 * Vesikasvikurssi: 1, Vesimakrofyytit. Jyväskylä: Jyväskylän yliopisto, 1977. ISSN 0780-0827; 27 * Vesikasvikurssi: 2, Kasviplankton. Jyväskylä: Jyväskylän yliopisto, 1984. ISSN 0780-0827; 28 * Suomen makeanveden piilevät ja niiden käyttö vesien monitoroinnissa. Helsinki: Helsingin yliopisto, Limnologian ja ympäristönsuojelun laitos, 2000. == Lähteet == * Jari Eloranta: Jyväskylän matemaattis-luonnontieteellinen tiedekunta 1965-1995. Opettajankoulutuksen laajentamispyrkimyksistä monialaiseen tiedekuntaan. (1995). Jyväskylä: Gummerus. ISBN 951-34-0622-9 ===Viitteet=== Luokka:Suomalaiset hydrologit‎ Luokka:Suomalaiset professorit Luokka:Helsingin yliopiston professorit Luokka:Vuonna 1943 syntyneet Luokka:Elävät henkilöt
Little Barrier Island

Little Barrier Island, maoriksi Te Hauturu (virallisesti Te Hauturu-o-Toi), on pieni, luonnonsuojelualueena toimiva saari Uuden-Seelannin Pohjoissaaren pohjoisosissa noin 80 kilometriä pohjoiseen Aucklandista. Luonnonsuojelullisista syistä saarelle saapuminen edellyttää maihinnousulupaa luonnonsuojelusta vastaavalta ministeriöltä Department of Conservationilta. == Historia == Saarella on ollut maoriasutusta arviolta vuosina 1350–1650. Saari julistettiin kokonaisuudessaan Uuden-Seelannin ensimmäiseksi luonnonsuojelualueeksi vuonna 1895. == Maantiede == Saari sijaitsee 18 kilometrin päässä Great Barrier Islandista, 80 kilometrin päässä pääkaupunki Aucklandista. Saari on ympyrän muotoinen ja sen pinta-ala on noin 30,83 km². Korkein kohta on Mount Hauturu 722 metriä merenpinnasta. Saari on vulkaanista alkuperää, ja koostuu jyrkistä kukkuloista ja mäistä lukuun ottamatta lounaisosaa, jossa on 0,27 km²:n kokoinen, Te Maraeroaksi kutsuttu, tasainen alue. == Luonto == Noin kolmasosa saaren metsistä kaadettiin karjan laidunmaaksi ennen luonnonsuojelualueeksi julistamista, mutta metsistö on suojelun jälkeen uudistunut lähes entiseen tilaansa. Saari on nykyään lähes vapaa vieraslajien aiheuttamasta kadosta metsille, ja saarella kasvaa yli 400 alkuperäislajistoon kuuluvaa kasvia. Toisaalta saarella kasvaa noin 150 eri vieraslajikasvia, joista pääosa painottuu alueille, joilla on ihmisten toimintaa. Saarelta poistettiin villeinä eläneet kissat vuonna 1980 ja polynesianrotat vuonna 2004, mikä on edesauttanut useiden alkuperäislajien lukumäärän kasvamista, muun muassa wetojen sekä eri lintulajien määrä on kääntynyt kasvuun. Saari toimii myös erittäin uhanalaisten kakapojen suojelukohteena. == Lähteet == Luokka:Uuden-Seelannin luonnonsuojelualueet Luokka:Uuden-Seelannin saaret
Artemísio (niemi)

Artemísio (), antiikin Artemision (, ), on niemi Euboian saarella Kreikassa. Se on saaren pohjoiskärki, jonka Artemísionsalmi erottaa Manner-Kreikasta ja Pílion eli Pelionin niemestä. Hallinnollisesti niemi kuuluu Istiaía- Aidipsóksen kuntaan. Niemellä sijaitsee muun muassa Artemísion kylä. Artemísion niemen alue on ollut asuttu viimeistään neoliittisella kaudella 4000 eaa. Niemen sijainti on aina ollut merkittävä, koska se valvoi yhteyttä muulta Egeanmereltä Pagasitikóslahdelle, Maliakóslahdelle ja Pohjoiselle Euboianlahdelle. Antiikin aikana niemellä oli useita pieniä asutuksia. Niemellä sijaitsi myös Artemis Proseoan temppeli, mistä niemi myös on saanut nimensä. Se oli Euboian tärkeimpiä pyhäkköjä. Vuonna 480 eaa. niemen ja temppelin edustalla käytiin Artemisionin meritaistelu, joka liittyi jonkin matkan päässä mantereella Thermopylaissa käytyyn Thermopylain taisteluun. Niemen edustalta niin kutsutusta Artemísion hylystä noin vuodelta 100 eaa. on löydetty kuuluisat antiikin aikaiset pronssiveistokset, jotka tunnetaan nimillä Artemisionin jumala (Zeus tai Poseidon) ja Artemisionin ratsastaja. Ne löydettiin osina merestä 1920–1930-luvuilla. == Lähteet == == Aiheesta muualla == Luokka:Istiaía-Aidipsós Luokka:Kreikan niemet ja niemimaat
Jeanine Nygård

Jeanine Maria ”Ninna” Nygård (s. 13. lokakuuta 1991) on suomalainen pikajuoksija. Hän edustaa Vasa Idrottssällskapia. Vuoteen 2019 asti hän edusti pietarsaarelaista IF Drottia. Nygårdin valmentajana on toiminut vuodesta 2012 lähtien Petra Stenman. Sitä ennen hänen valmentajanaan oli Kaj Nyman. Nygård saavutti 400 metrillä hopeaa Oulun Kalevan kisoissa 2016 silloisella ennätyksellään 55,07 s. Samana vuonna hän osallistui Suomi–Ruotsi-maaotteluun juosten 400 metrillä viidenneksi ja pitkässä viestissä voittoon. Vuoden 2017 Kalevan kisoissa Seinäjoella Nygård saavutti 200 metrillä hopeaa ennätysajallaan 24,25 s ja 400 metrillä pronssia. Suomi–Ruotsi-ottelussa hän oli 400 metrillä neljäs. Lappeenrannan Kalevan kisoissa 2019 Nygård sai 400 metrillä hopeaa ajalla 56,12 s. Saman vuoden Ruotsi-ottelussa hän sijoittui 400 metrillä toiseksi ja paransi ennätyksekseen 54,79 s. Lahden Kalevan kisoissa 2023 Nygård saavutti pronssia 400 metrillä. == Lähteet == == Aiheesta muualla == * Jeanine Nygårdin blogi Luokka:Suomalaiset pikajuoksijat Luokka:Vuonna 1991 syntyneet Luokka:Elävät henkilöt
Kafiréas

Kafiréas (), antiikin Kafereus (, ) ja italialaisittain Cavo D'Oro (Κάβο Ντόρο, Kávo Ntóro), on niemi Euboian saarella Kreikassa. Se on saaren kaakkoiskärki, jonka erottaa Ándroksen saaresta Kafiréaksensalmi eli Doronsalmi (D'Oronsalmi). Antiikin aikana ja myöhemminkin niemen ympäristö on ollut merenkulkijoiden pelkäämä olosuhteidensa vuoksi. Tämä näkyy myös kreikkalaisessa mytologiassa, jonka kertomuksissa Troijan sodasta palanneet kreikkalaiset haaksirikkoutuivat myrskyssä niemen edustalla.Pausanias: Kreikan kuvaus II.23.1, IV.36.6 Hallinnollisesti niemen alue kuuluu Kárystoksen kuntaan. Sen osa Kafiréaksen kunnallisyksikkö, entinen itsenäinen kyläkunta, on saanut nimensä niemestä. Niemen kyliä ovat muun muassa Platanistós, Amygdaléa, Antiás, Evangelismós, Kómito, Schízali ja Kastrí. == Lähteet == Luokka:Kárystos Luokka:Kreikan niemet ja niemimaat
Laganáksenlahti

Laganáksenlahti () on lahti Joonianmeressä Zákynthoksen saaren etelärannikolla Kreikassa. Laganáksenlahden leveys on noin 13 kilometriä. Lahdessa sijaitsevat pienet saaret Kalonísi ja Marathonísi ja sen pohjoisrannalla muun muassa Laganáksen kylä. Laganáksenlahden ranta on hiekkarantaa ja se on Zákynthoksen turismin keskus. Ranta tunnetaan myös merkittävänä valekarettikilpikonnien (Caretta caretta) pesimäalueena. Kilpikonnakanta on vaarantunut, koska pesimäkausi on heinä-elokuussa samaan aikaan vilkkaimman turismikauden kanssa, mutta kantaa pyritään suojelemaan. Lahden alue muodostaa Zákynthoksen merikansallispuiston ja muun muassa rakentamista alueella on rajoitettu ja vesiurheilu lahdella kielletty. == Lähteet == == Aiheesta muualla == Luokka:Joonianmeri Luokka:Kreikan lahdet Luokka:Välimeren lahdet Luokka:Zákynthos
Mohamed Abdelaziz

Mohamed Abdelaziz (; 17. elokuuta 1947 Smara, Espanjan Sahara, toisen tiedon mukaan 1948 Marrakesh, Ranskan Marokko – 31. toukokuuta 2016 Tindouf, Algeria) oli Saharan demokraattisen arabitasavallan ensimmäinen presidentti elokuusta 1982 kuolemaansa saakka. Sitä ennen hän toimi Länsi-Saharan itsenäisyyttä ajaneen Polisario-rintaman pääsihteerinä.https://books.google.se/books?id=39JMAgAAQBAJ&pg;=PA14&lpg;=PA14&dq;=president+1982+polisario#v=onepage&q;=president%201982%20polisario&f;=false == Lähteet == Luokka:Länsi-Sahara Luokka:Presidentit Luokka:Vuonna 1947 syntyneet Luokka:Vuonna 2016 kuolleet
Témpi

Témpi (, myös Κοιλάδα Τεμπών, Koiláda Tempón), antiikin Tempe, on sola koillisessa Thessaliassa Kreikassa. Se erottaa Ólympos- ja Óssa-vuoret toisistaan. Sola sijaitsee Lárisan alueyksikön alueella, missä nykyinen Témpin kunta on saanut nimensä solasta. Témpin solan pituus on noin 10 kilometriä ja kapeimmillaan sen leveys on vain noin 25–50 metriä. Solan seinämien korkeus on suurimmillaan sen eteläosassa noin 500 metriä. Solassa virtaa Pineiós-joki. Nykyisin solan läpi kulkee myös A1-valtatie (E75). Sola on aina ollut merkittävä kulkureitti, sillä se on helpoin reitti Makedonian rannikolta Thessalian tasangolle vuorten läpi. Siksi sola on usein ollut myös merkittävä taistelupaikka. Vuonna 480 eaa. kreikkalaisten armeija ryhmittäytyi Tempen solaan persialaisten lähestyessä pohjoisesta. Herodotoksen mukaan Makedonian kuningas Aleksanteri I kuitenkin varoitti kreikkalaisia persialaisten armeijan koosta sekä siitä, että sola on mahdollista kiertää. Siksi kreikkalaiset ryhmittäytyivät uudelleen etelämmäksi Thermopylain solaan, mikä johti Thermopylain taisteluun.Herodotos: Historiateos VII.173. == Lähteet == == Aiheesta muualla == Luokka:Kreikan solat Luokka:Témpi
Johan Fellman (matemaatikko)

Johan Olof Fellman (s. 4. syyskuuta 1931) on suomenruotsalainen matemaatikko. Hän opiskeli Helsingin yliopistossa ja väitteli siellä tohtoriksi vuonna 1975. Hän oli Tekniska läroverketin matematiikanopettaja 1950–1961, työskenteli matemaatikkona Suomen Kaapelitehtaassa 1960–1963, tutkijana Folkhälsanin tutkimuskeskuksessa ja toimi Svenska handelshögskolanin tilastotieteen professorina vuodesta 1977 vuoteen 1994. Hän tutki lineaarisia malleja, koesuunnittelua ja tilastotieteen biologian ja lääketieteen sovelluksia.Facta 2001, Täydennysosa 1990, s. 250. WSOY 1990. Hän työskenteli 1970-luvulla Aldur Erikssonin kanssa saamelaisen rodun puhtauden parissa. Hän jäi eläkkeelle 1994.Reserachgate.net Hänen tyttärensä Susanna Fellman (s.1963) on Göteborgin yliopiston professori. == Lähteet == Luokka:Suomalaiset matemaatikot Luokka:Valtionlaitosten johtajat‎ Luokka:Suomalaiset professorit Luokka:Svenska handelshögskolanin professorit Luokka:Vuonna 1931 syntyneet Luokka:Elävät henkilöt
Sysmä (Ilomantsi)

Sysmä on iso järvi Ilomantsissa Pohjois-Karjalassa. Se kuuluu Vuoksen päävesistöön. Sysmä on 5,8 kilometriä pitkä ja 3,9 kilometriä leveä. Järven pinta-ala on 11,8 neliökilometriä, ja sillä on noin 43 kilometriä rantaviivaa. Sysmässä on noin 40 saarta, joista suurimpia ovat Lammassaari (8,1 ha), Korpisaari (4,5 ha), Veitsisaari (3,9 ha), Kokkosaari (2,0 ha) ja Mäntysaari (1,3 ha). Järven länsipuolella kulkee harjumuodostuma, joka on synnyttänyt itäpuolelleen Sysmästä erottuvia pikkujärviä. Sysmän syvin kohta on 8,8 metriä ja tilavuus 0,0365 kuutiokilometriä. Keskisyvyys on 3,1 metriä. Syvin kohta sijaitsee Sysmän koillisosassa harjumuodostuman tuntumassa. Sysmän rannat ovat loivia lukuun ottamatta harjumuodostuman jyrkkiä rantoja. Rannat ovat pääosin metsämaata tai soistunutta metsämaata. Rannoille on rakennettu noin 40 vapaa- ajan kiinteistöä. Lisäksi viidessä saaressa on rakennuksia ja järven länsirannalla on uimaranta. Sysmän vedet laskevat järven lounaisosasta Myllyjokea pitkin Nuorajärveen. Järven koillispuolella käytiin elokuun alkupäivinä 1944 Ilomantsin taistelu. == Lähteet == Luokka:Ilomantsin järvet Luokka:Koitajoen valuma-alue
Harry Frey

Harry Juhana Frey (25. tammikuuta 1941 – 6. kesäkuuta 2013) oli suomalainen lääkäri. Hän oli Tampereen yliopiston neurologian professori vuodesta 1985. Hän tutki neuroimmunologiaa ja -kemiaa sekä lääketieteen teknologiaa.Facta 2001, Täydennysosa 1990, WSOY 1990, s. 256 Hän jäi eläkkeelle 2001Neurologian professorit, Suomen neurologinen yhdistys. == Lähteet == Luokka:Suomalaiset lääkärit Luokka:Suomalaiset professorit Luokka:Tampereen yliopiston professorit Luokka:Vuonna 1941 syntyneet Luokka:Vuonna 2013 kuolleet
Matti Henrik Frick

Matti Henrik (Heikki) Frick (10. kesäkuuta 1931 Pielisjärvi – 31. lokakuuta 2013 Helsinki)Kuolinilmoitus, Helsingin Sanomat 30.11.2013, s. C 24 oli suomalainen lääkäri ja professori. Frickin vanhemmat olivat lääketieteen lisensiaatti Mathias Frick ja Irja Eva Margaretha Jokinen ja puoliso vuodesta 1951 Eija Irmeli Mattsson-Knuts. Frick tuli ylioppilaaksi Käpylän yhteiskoulusta 1950 ja valmistui lääketieteen lisensiaatiksi 1957. Lääketieteen ja kirurgian tohtoriksi hän väitteli 1962. Frick työskenteli lääkärinuransa alkuvaiheessa Pääesikunnan lääkintäosaston toimistoesiupseerina, vuodesta 1958 vuoteen 1962. Lääkintäkapteeniksi hänet ylennettiin 1959. Sisätautiopin dosentti Helsingin yliopistoon Frickistä tuli 1966 ja sisätautiopin professori HYKSin I Sisätautien klinikkaan 1981. Professorina hän toimi aina vuoteen 1994 asti, hänen tutkimuskohteenaan olivat sydäntaudit.Facta 2001, Täydennysosa 1990, WSOY 1990, s. 256Helsingin yliopiston virkamiehet ja opettajat Frick oli mukana kehittämässä maailman ensimmäisen sydämen eteistahdistusjärjestelmää, käynnisti Suomessa sydäntahdistinpoliklinikan ja aloitti kollegoidensa kanssa sydämen ultraäänitutkimukset 1970-luvulla. Hän myös teki Suomen ensimmäisen selektiivisen sepelvaltimokuvauksen ja kehitti sydämen rasituskoetta. Hänen johtamassaan Helsinki Heart Study -tutkimuksessa selvitettiin rasva- aineenvaihduntaan vaikuttavan lääkehoidon sepelvaltimotautia ehkäisevää vaikutusta. Frick, joka oli kysytty asiantuntija, julkaisi uransa aikana yli 400 tieteellistä julkaisua. == Lähteet == Luokka:Suomalaiset lääkärit Luokka: Suomalaiset upseerit Luokka:Suomalaiset professorit Luokka:Helsingin yliopiston professorit Luokka:Vuonna 1931 syntyneet Luokka:Vuonna 2013 kuolleet
Frej Fyhrqvist

Frej Yngve Fyhrqvist (s. 1938) on suomalainen lääkäri. Hän oli Helsingin yliopiston sisätautiopin professori vuodesta 1987.Facta 2001, Täydennysosa 1990, WSOY 1990, s. 257 == Lähteet == Luokka:Suomalaiset lääkärit Luokka:Suomalaiset professorit Luokka:Helsingin yliopiston professorit Luokka:Vuonna 1938 syntyneet Luokka:Elävät henkilöt
Kaksivyöseitikki

Kaksivyöseitikki (Cortinarius bivelus) on seitikkien Telamonia-sektioon kuuluva sienilaji. Se on yleisväritykseltään vaaleanruskea, ja sillä on vaalea kierteinen seittimuodostuma jalan ympärillä, mistä tulee vaikutelma kahdesta vyöstä tai kahdesta renkaasta. Helttoja on runsaanlaisesti ja ne ovat väriltään hieman punertavanruskeita. Malto muuttuu keltaiseksi vahingoittuneista kohdista. Jalka paksunee hieman tyveä kohti. Lakin pinta ei ole limainen. Maku ja haju ovat miedot, mutta ruoaksi sientä ei suositella. Laji on suhteellisen vaikea erottaa valkovillaseitikistä (Cortinarius laniger). Kaksivyöseitikki vaikuttaa viihtyvän koivun seurassa. == Lähteet == == Aiheesta muualla == * Laji.fi: Kaksivyöseitikki (Cortinarius bivelus) Luokka:Seitikit
Farleigh Hungerfordin linna

Farleigh Hungerfordin linna on 1300- ja 1400-lukujen vaihteessa Englannin Somersetissa rakennettu linna, joka sisältää sisä- ja ulkopihan. Sen kuvailtiin olleen raunioitunut vuonna 1701. Nykyään sen omistaa English Heritage. Linnan rakennutti Sir Thomas Hungerford, joka on varhaisin nimeltä tunnettu House of Commonsin puhemies. Hänen poikansa Walter Hungerford lisäsi ulkopihan 1420-luvulla. Hungerfordin suku myi linnan vuonna 1686 ja se rappeutui nopeasti sen jälkeen.Pettifer, s. 221 == Arkkitehtuuri == Ulkopiha on kehämuurin ympäröimä. Molemmat pohjoistornit ovat tuhoutuneet maatasoon asti kun taas lounais- ja kaakkoistornit ovat edelleen pystyssä. == Lähteet == * === Viitteet === == Aiheesta muualla == Luokka:Englannin linnat Luokka:Grade I -luokan rakennukset Somersetissa
Savonlinnan satama

Savonlinnan satama (LOCODE: FI SVL) on Savonlinnassa toimivan matkustaja- ja kauppasataman sekä näihin liittyvien palvelujen yhteisnimitys. Satama-alueet sijaitsevat Suur-Saimaan Pihlajaveden puolella, Savonlinnan kantakaupungin eteläosissa. Savonlinnan satamiin kuuluvat: * Savonlinnan matkustajasatama kaupungin keskustassa Kauppatorin eteläpuolella. Syväys 2,4 metriä, 365 metriä laituria. Kesäisin satamasta ajetaan reittiliikennettä Kuopioon. * Savonlinnan syväsatama eli Vuohisaaren rahtisatama Vuohisaaressa Pääskylahdella, UPM:n Savonlinnan vaneritehtaan kaakkoispuolella. Syväys 4,2 metriä, laituria 100 metriä. Uusi syväsatama valmistui loppuvuodesta 2014. Syväsatama sijaitsee noin 2,5 kilometriä matkustajasatamasta itään. Vanha syväsatama sijaitsi kaupungin keskustassa Citymarketin vieressä (Kipparinkatu), mikä oli kaukana useista laivakuljetuksia tarvitsevista teollisuusyrityksistä. Lisäksi Savonlinnan kaupungilla on myös useita vierasvenesatamia (Haislahti, Casino, Törninpyörä ja Savonranta) pienveneilijöiden käyttöön. Vuonna 2015 Savonlinnan sataman kautta kulki 26 808 matkustajaa. Sataman kautta vietiin 1 671 ja tuotiin 4 855 tonnia irtorahtia. == Savonlinnan sataman matkustajamäärä== vuosi 2011 2012 2013 2014 2015 matkustajia yhteensä 55 407 45 157 37 823 35 999 26 808 == Katso myös== thumb|250px|Höyrylaiva S/S Punkaharju Savonlinnan matkustajasatamassa. thumb|250px|Moottorialus M/S Lakeseal laiturissa Savonlinnan matkustajasatamassa. * S/S Heinävesi * S/S Paul Wahl * S/S Punkaharju * S/S Savonlinna (Maakuntamuseolla) * M/S Lakestar * M/S Lakeseal * M/S Ieva * M/S Elviira * M/S Quavadis * M/S Velmeri * S/S Mikko (Maakuntamuseolla) * M/S Puijo ==Lähteet== == Aiheesta muualla == * m/s Kyrönsalmi. Savonlinnan satamapalvelujen huoltoalus (savonlinna.fi) Luokka:Suomen sisävesisatamat Luokka:Savonlinnan rakennukset ja rakennelmat Luokka:Savonlinnan liikenne
Finders Keepers

Finders Keepers voi tarkoittaa ainakin seuraavia: * Sotilasmorsian (Finders Keepers), yhdysvaltalainen elokuva vuodelta 1928 * Rehellistä löytäjää etsitään (Finders Keepers), yhdysvaltalainen elokuva vuodelta 1952 * Mini- pommia metsästämässä (Finders Keepers), brittiläinen elokuva vuodelta 1966 * Kuutamokeikka (Finders Keepers), yhdysvaltalainen elokuva vuodelta 1984 * ”Finders Keepers”, Miriam Bryantin singlekappale vuodelta 2012.
Wyndham Worldwide

Wyndham Worldwide on New Yorkin pörssissä noteerattu yhdysvaltalainen holdingyhtiö, joka operoi maailmanlaajuisesti kymmeniä hotelliketjuja ja kuuluu liikevaihdoltaan maailman kymmenen suurimman hotelliketjun joukkoon. Kiinteistöjen määrällä mitattuna yhtiö on maailman suurin hotellialan yritys. Sen omistamien tytäryhtiöiden hallussa on 15 hotelliketju- ja loma- asuntobrändiä, joita se operoi franchising-periaatteella. Niitä ovat muun muassa Days Inn, Howard Johnson’s, Ramada, Super 8 ja Travelodge, loma- asuntovuokrauspalvelu Novasol ja lomaosakeketju RCI. Huoneiden määrällä mitattuna Wyndham Worldwide oli 645 423 huoneellaan vuonna 2014 maailman neljänneksi suurin hotelliyhtiö.Top 10 Largest Hotel Chains in the World 2014 , Listovative.com. Viitattu 9.9.2016. Wyndham Worldwide sai alkunsa vuonna 1981 Texasin osavaltion Dallasista jossa kiinteistösijoittaja Trammell Crow perusti yhtiön nimellä Wyndham Hotel Corporation.Myerson, Allen R.: More Than a Chip Off the Building Block, The New York Times 1.12.1996. Viitattu 9.9.2016. ==Wyndham Hotels & Resorts== thumb|Wyndham Worldwiden hotelleja on myös Wyndhamin brändinimellä. Suurin Wyndham Worldwiden tytäryhtiöistä on Wyndham Hotels & Resorts, joka oli hotellien määrällä mitattuna vuonna 2015 maailman suurin hotelliyhtiö 7 645 hotellillaan.International hotel groups by number of hotels worldwide as of January 2015, Statista.com. Viitattu 8.9.2016. ==Wyndham Vacation Ownership== Floridan Orlandossa päämajaansa pitävä Wyndham Vacation Ownership on maailman suurimpia lomaosakeyrityksiä, joka operoi noin 203 kohdetta ja niissä yhteensä 25 tuhatta yksittäistä lomahuoneistoa. Pohjois-Amerikassa, Karibianmerellä ja eteläisellä Tyynellämerellä sijaitsevien lomaosakkeiden omistajia on yhteensä noin 925 000\. ==Wyndham Destination Network== Vuoteen 2016 saakka nimellä Wyndham Exchange and Rentals tunnettu Wyndham Destination Network operoi 110 000 lomaosaketta yli sadassa maassa. Siihen kuuluvat muun muassa RCI ja alun perin tanskalainen Novasol. ==Tietomurtoskandaali== Yhdysvaltojen Federal Trade Commission haastoi vuonna 2012 Wyndham Worldwiden oikeuteen, kun yrityksen tietojärjestelmistä oli varastettu vuosina 2008 ja 2009 kolmessa eri tietomurrossa 619 000 kuluttajan tiedot. Tietojen avulla tehtiin rikollisia veloituksia ainakin 10,6 miljoonan dollarin arvosta. Wyndham Worldwide yritti kiistää FTC:n oikeuden haastaa yritystä oikeuteen, mutta hävisi.Lepsuilu asiakkaiden tietoturvassa muuttuu kalliimmaksi, Digitoday 26.8.2015. Viitattu 8.9.2016. ==Lähteet== ==Aiheesta muualla== * Luokka:Yhdysvaltalaiset pörssiyhtiöt Luokka:Yhdysvaltalaiset holdingyhtiöt
John Bowe

John Bowe (s. 1. helmikuuta 1950 Greasby, Cheshire, Iso-Britannia) on brittiläinen näyttelijä, joka tunnetaan parhaiten kartanonherra Lawrence Whiten roolista saippuasarjassa Emmerdale (2014–2018) ja Duggie Fergusonin roolista saippuasarjassa Coronation Street (1999–2002). Poliisisarjassa Epäilyksen polttopiste (1991) hän näytteli George Marlowia. Saippuasarjassa Families (1990–1993) Bowe näytteli Larry Richardsia. Vuonna 2007 John Bowe nähtiin draamasarjassa Cranfordin naiset tohtori Morganina, kaupungin arvostettuna lääkäriä. Valkokankaalla Bowe on nähty muun muassa vuonna 1987 James Bond -elokuvassa 007 vaaran vyöhykkeellä Kenraali Feyadorin roolissa. Luokka:Brittiläiset näyttelijät Luokka:Englantilaiset näyttelijät Luokka:Vuonna 1950 syntyneet Luokka:Elävät henkilöt
Vesihyasintti

Vesihyasintti eli kellusvesihyasintti (Eichhornia crassipes) on Amazonin altaalta kotoisin oleva vesikasvi. Sitä pidetään erittäin haitallisena vieraslajina luontaisen levinneisyysalueensa ulkopuolella. == Ulkonäkö ja koko == Vesihyasintti on vapaasti kelluva monivuotinen vesikasvi, joka on kotoisin trooppisilta ja subtrooppisilta alueilta Etelä-Amerikassa. Sen leveät, paksut, kiiltävät ja soikeat lehdet voivat nousta jopa metrin korkeuteen vedenpinnan yläpuolelle. Lehdet ovat 10–20 senttimetriä leveitä ja lehtiruodit pulleita ja sienimäisiä. Haaraiset, vapaasti roikkuvat juuret ovat mustanviolettejä. Pysty varsi tukee tähkämäistä kukintoa, jossa on 8–15 kukkaa, joissa on kuusi terälehteä. Vesihyasintti on yksi maailman nopeimmin leviävistä kasveista. Se lisääntyy lähinnä rönsyjensä avulla, jotka lopulta muodostavat tytärkasveja. Jokainen kasvi voi tuottaa tuhansia siemeniä joka vuosi, ja nämä siemenet voivat pysyä elinkelpoisena yli 28 vuotta.Sullivan, Paul R. and Wood, Rod. 2012. Kaakkois-Aasiassa on tavattu yksilöitä, jotka kasvoivat 2–5 metriä päivässä. == Haitallinen vieraslaji == Vesihyasinttia on istutettu koristeeksi puutarhalammikoihin ja jopa isoihin akvaarioihin. Nykyisin lajin maahantuonti, kasvatus, myynti ja muu hallussapito sekä ympäristöön päästäminen Euroopan unionissa on kielletty. Lajin haitallisuus perustuu sen ylivertaisen tehokkaaseen leviämiseen. Kasvustot tukkivat vesireittejä haitaten veneilyä ja kalastusta, ja ne estävät valon ja hapen pääsyn veteen, mikä heikentää vesistön muita eliökantoja. On arvioitu, että jos vesihyasinttia ei eliminoitaisi Panaman kanavasta säännöllisesti, se kasvaisi umpeen kulkukelvottomaksi kolmessa vuodessa. Kasvustojen hävittäminen niittämällä ja nyhtämällä ei ole tehokasta, koska uudet kasviyksilöt leviävät leikkuujätteestä ja siemenistä. Biologista torjuntaa varten on tutkittu eri hyönteislajeja, mutta melko huonolla menestyksellä. Myös tuhosienten levittämistä on kokeiltu, mutta mikään kokeilu ei ole johtanut kaupalliseen sovellukseen. Niinpä vesihyasinttia torjutaan useimmin kasvimyrkyillä. Vesihyasinttia pidetään yhtenä maailman sadasta haitallisimmasta vieraslajista. == Lähteet == == Aiheesta muualla == * Suomen Lajitietokeskus: Kellusvesihyasintti (Eichhornia crassipes) * iNaturalist: Kellusvesihyasintti (Pontederia crassipes) * ITIS: Eichhornia crassipes * United States Department of Agriculture (USDA): Eichhornia crassipes * Global Biodiversity Information Facility (GBIF): Eichhornia crassipes * Plant List: Eichhornia crassipes * UniProt: Taxonomy - Eichhornia crassipes (Water hyacinth) (Piaropus crassipes) * Centre for Agriculture and Biosciences International (CABI): Eichhornia crassipes (water hyacinth) Luokka:Vesihyasinttikasvit
Ratula (televisio-ohjelma)

Ratula on Sub-kanavalla vuosina 2009 ja 2011 esitetty televisio-ohjelma, jota juonsivat Anu Harkki ja Arttu Harkki. Ohjelmassa nähtiin vieraana viikoittain vaihtuvia julkisuuden henkilöitä.Anu Harkki ja ex-mies Arttu samassa tv- ohjelmassa Ohjelma sai nimensä Kouvolan Ratulan kylästä, jossa kuvauspaikkana toiminut Anu Harkin vapaa-ajan asunto sijaitsi. == Jaksot == === Ensimmäinen tuotantokausiSub - Ratula 1 === Jakso Vieraat Ensiesitys 1\. Laura Malmivaara 24. syyskuuta 2009 2\. Veeti Kallio 1. lokakuuta 2009 3\. Duudsonit 8. lokakuuta 2009 4\. Helena Ahti-Hallberg 15. lokakuuta 2009 5\. Ruben Stiller 22. lokakuuta 2009 6\. Jenni Vartiainen 29. lokakuuta 2009 7\. Toni Wirtanen 5. marraskuuta 2009 8\. Jippu 12. marraskuuta 2009 9\. Ellen Jokikunnas 19. marraskuuta 2009 10\. Janne Kataja 26. marraskuuta 2009 === Toinen tuotantokausiSub - Ratula 2 === Jakso Vieraat Ensiesitys 1\. Arman Alizad 31. maaliskuuta 2011 2\. Anna Puu 7. huhtikuuta 2011 3\. Jonne Aaron 14 huhtikuuta 2011 4\. Sara La Fountain 21. huhtikuuta 2011 5\. Aku Hirviniemi 28. huhtikuuta 2011 6\. Martina Aitolehti, Esko Eerikäinen 5. toukokuuta 2011 7\. Jani Toivola 12. toukokuuta 2011 8\. Katri Niskanen 19 toukokuuta 2011 9\. Dome Karukoski 26. toukokuuta 2011 10\. Jaana Saarinen 2. kesäkuuta 2011 11\. Mikko Kuustonen 9. kesäkuuta 2011 12\. Koostejakso 16. kesäkuuta 2011 == Lähteet == Luokka:Suomalaiset keskusteluohjelmat Luokka:MTV Subin televisio- ohjelmat
Cigarettes, Whisky et P'tites Pépées

Cigarettes, whisky et p'tites pépées on ranskalainen elokuva vuodelta 1958. Sen lajityyppinä on komedia. Ohjaajana ja toisena käsikirjoittajana toimi Maurice Régamey, toinen kirjoittaja oli Raymond Callava. Pääosissa olivat Jean Carmet ja Annie Cordy. Elokuvan juoni ei ole merkittävä, mutta sen pääasiana on vapautuva äveriäs nuoriso Rivieran maisemissa: Tytöt löytävät suuren viinakätkön, joka kuuluu salakuljettajille. Elokuvan tunnetuin merkitys on nimikkosävelmässä, jota on käännetty useille kielille. Suomeksi kappaleen teki tunnetuksi Dave Lindholm albumillaan Sillalla vuonna 1990, nimellä Tupaakka, viina ja villit naiset. Laulu on alun perin yhdysvaltalaisen Tim Spencerin käsialaa ja nimeltään Cigarettes, Whisky And Wild Wild Women. Muilta osin elokuvan musiikista vastaa Henri Betti. == Lähteet == Luokka:Vuoden 1958 ranskalaiset elokuvat Luokka:Ranskalaiset komediaelokuvat
Tallinna (televisio-ohjelma)

Tallinna on vuonna 2012 TV5-Kanavalla esitetty televisio-ohjelma, jossa seurataan tavallisten suomalaisten ja julkisuudesta tuttujen henkilöiden matkaa Virossa. Ohjelman kertojina toimii Sanna Saarijärvi ja Eppu Salminen.Juopottelua, alastomuutta, ilotyttöjen etsintää: Näin suomalaiset örveltävät Tallinna –ohjelmassa == Lähteet == Luokka:2010-luvun suomalaiset televisiosarjat Luokka:TV5:n televisio-ohjelmat
Tenojoen silta

Tenojoen silta (Tenon silta, Tanan silta, , ) oli riippusilta Norjassa Finnmarkin läänissä. Se ylitti Tenojoen Tenon kunnan Tenon kylässä (). Silta oli 220 metriä pitkä ja sen pääjänteen pituus oli 194 metriä. Sillan alkulkukorkeus oli kahdeksan metriä ja sinä oli kolme jännettä. Silta avattiin liikenteelle vuonna 1948 ja sen yli kulkivat Eurooppatie E6 ja E75. Ajoneuvojen suurin sallittu korkeus sillalla on 4 metriä. Tenon kunnan taajama Tana bru on saanut nimensä sillan mukaan. Vanha riippusilta korvattiin uudella sillalla. Sillan rakennustyöt alkoivat vuonna 2016 ja silta valmistui 2020. Kun uusi silta saatiin käyttöön vanha silta purettiin vaikka aluksi suunniteltiinkin sen siirtämistä alavirtaan Nuorgamin kohdalle. == Aikaisemmat sillat == Ensimmäinen Tenon ylittävä silta rakennettiin vuonna 1939, silta oli puinen. Joen jäätymisen takia silta oli purettava aina syksyllä ja pystytettävä uudelleen seuraavana kesänä. Norjan miehitysaikana saksalaiset joukot aloittivat uuden sillan rakentamisen, silta oli melkein valmis kun se räjäytettiin vuonna 1944. == Lähteet == == Aiheesta muualla == * E6 Tenojoen siltahanke (Statens vegvesen) Luokka:Tromssan ja Finnmarkin läänin tieliikennesillat Luokka:Norjan riippusillat Luokka:Finnmarkin läänin liikenne Luokka:Teno (kunta) Luokka:Teno
Triana Iglesias

Triana Iglesias Holten (s. 19. maaliskuuta 1982) on norjalainen näyttelijä, juontaja ja malli. Hän on näytellyt muun muassa norjalaisessa komediaelokuvassa Tina & Bettina sekä esiintynyt Madconin musiikkivideoilla. Iglesias on juontanut Norjan Paratiisihotellia sen kaikilla kahdeksalla tuotantokaudella ja osallistunut Norjan Tanssii tähtien kanssa -ohjelmaan. Hän on esiintynyt mallina muun muassa Playboy- ja FHM-lehtien eri maiden versioissa sekä ruotsalaisen alppihiihtäjä Jon Olssonin suksissa. Iglesias on seurustellut kesästä 2015 lähtien suomalaisen rap-artisti Mikael Gabrielin kanssa ja he kihlautuivat joulukuun lopussa 2016. ==Lähteet== == Aiheesta muualla == * Virallinen sivusto * Filmweb.no * Luokka:Norjalaiset mallit Luokka:Norjalaiset näyttelijät Luokka:Vuonna 1982 syntyneet Luokka:Elävät henkilöt
Pörrökäävät

Pörrökäävät (Cerrena) on lahottajasienisuku, johon kuuluu Suomessa vain yksi laji, pörrökääpä (Cerrena unicolor). Lajien itiöemät ovat laakeita tai hyllymäisiä ja usein päältä karvaisia. Pillistö on tavallisesti sokkelomainen tai sahamainen. == Lähteet == Luokka:Cerrenaceae Luokka:Käävät
Helttakäävät

Helttakäävät (Lenzites) on lahottajakääpäsuku, joka esiintyy Suomessa ja Pohjoismaissakin vain yhtenä lajina, koivunhelttakääpänä (Lenzites betulina). Suku on erotettavissa muista samantapaisista käävistä kovuutensa ansiosta, samoin yläpinnan harjaksisuudesta ja alapinnan pillistön puuttumisesta: pillistön sijasta löydetään helttamuodostuma. Suvun käävät ovat yksivuotisia valkolahottajia, mikä edellyttää ligniiniä hajottavien solunulkoisten entsyymien läsnäoloa. Suomessa ja Pohjoismaissa tunnetaan vain koivunhelttakääpä (Lenzites betulina). Lajeja on kyllä maailmalla ainakin kymmeniä. Toisinaan päältä katsoen miltei samannäköisiä helttakääpiä ja pörrökääpiä (Cerrena) voidaan tavata samalta puulta aivan vieretysten. == Lähteet == Luokka:Polyporaceae Luokka:Käävät
Haojue

Haojue on kiinalaisen holdingyhtiö Haojue Holdingsin hallitsema monitahoinen yritysrypäs ja Kiinan suurin kaksipyöräisten moottoriajoneuvojen valmistaja. Haojuen kotipaikka on Guangdongin maakunnan Jiangmen, jonka ohella konsernin keskeisiä toimintoja on Jiangsun maakunnan Changzhoussa. Jiangmen on Kiinan moottoriteollisuuden keskuksia ja kiinalaisen moottoripyörätuotannon pääpaikkoja. Vuoden 2015 lopussa yhtiö ilmoitti taseekseen 12,1 miljardia juania (CNY) ja vuoden 2016 alussa Haojue-brändin arvoksi 40,6 miljardia juania (CNY). Se lukeutuu Aasian 500 kärkibrändin joukkoon. Yhtiöllä on yli 10 000 työntekijää. Haojuen-konsernin tuotemerkkejä ovat Haojue ja Suzuki. Valmistettavat mopot ja moottoripyörät ovat tyypilliseltä moottoritilavuudeltaan kokoluokassa 100–250 cm³. Tuotteita viedään maailmassa yli 80 maahan tai hallintoalueelle. Haojue Holdingsin tytäryhtiö Jiangmen Dachangjiang Group Co., Ltd. (Jiangmen) on Kiinan suurin moottoripyörien valmistaja. Haojue Holdingsin yhteisyritys japanilaisen Suzuki Motor Corporationin kanssa Changzhou Haojue Suzuki Motorcycle Co., Ltd (Changzhou), on Kiinan suurin moottoripyöräteollisuuden yhteishanke ulkomaalaisen tahon kanssa. Haojue tai sen tytäryhtiö Jiangmen Dachangjiang Group luetaan japanilaisen Hondan, intialaisen Hero MotoCorpin, intialaisen Bajaj Auton, saksalaisen BMW:n, japanilaisen Suzukin ja Yamahan ohella maailman keskeisempiin moottoripyörävalmistajiin. ==Kuvia== Kuva:Haojue HJ125-8 rear.jpg| Haojue HJ125-8 (2005). Kuva:Haojue HJ 150-9 2012 (9233660313).jpg| Haojue HJ 150-9 -mallin moottoripyörä (2012). Kuva:PSP Suzuki motorbikes.JPG| Haojue Suzuki -yhteisyrityksen valmistamia Suzuki-poliisimoottoripyöriä (2014). ==Lähteet== ==Aiheesta muualla== *Maxtra 125GP team to change name (2009) (motorcyclenews.com) * *Norkis Trading Corp., Inc. - Haojuen edustaja ja kokoonpanija Filippiineillä Luokka:Kiinalaiset moottoripyörävalmistajat Luokka:Jiangmen
Parkkiakaasia

Parkkiakaasia (Acacia mearnsii) on nopeasti kasvava, hernekasveihin kuuluva puu, joka on kotoisin Australiasta. Nykyisin se on yksi haitallisimmista vieraslajeista. == Levinneisyys ja elinympäristö == Parkkiakaasia on kotoisin Kaakkois-Australiasta ja Tasmaniasta, mutta se on levinnyt aluksi ihmisen toimesta Pohjois- ja Etelä-Amerikkaan, Aasiaan, Eurooppaan, Tyynenmeren ja Intian Valtameren saarille, Afrikkaan ja Uuteen-Seelantiin. Parkkiakaasiaa on istutettu, koska siitä on saatu parkkia (tanniinia) tai polttopuuta. Se on levinnyt istutuspaikoiltaan, ja sitä pidetään rikkaruohona, joka kilpailee kotoperäisten kasvien kanssa ja vähentää biologista monimuotoisuutta. Alkuperäisellä levinneisyysalueellaan parkkiakaasia kasvaa metsissä subtrooppisen ja lauhkean ilmaston alueilla. Afrikassa laji kasvaa joutomailla, laitumilla ja rannoilla 600–1700 metrin korkeudessa. Parkkiakaasian on raportoitu sietävän vuotuisen sademäärän vaihtelua 66–228 mm. Vuotuinen keskilämpötila saa olla 15–28 °C ja pH 5.0 – 7.2. Parkkiakaasia ei kasva kovin hyvin, jos maaperä on kuiva ja köyhä. == Ekologia == Parkkiakaasialla on tärkeä rooli ekosysteemissä sen alkuperäisillä kotiseuduilla Australiassa. Se on pioneerilaji, joka leviää nopeasti pensaspalojen tuhoamille alueille. Muiden palkokasvien tavoin se sitoo ilmasta typpeä maaperään juurikyhmyjensä bakteerien avulla. Parkkiakaasian kukissa on erittäin typpipitoinen siitepöly, mutta ei mettä. Kukat houkuttelevat siitepölyä syöviä lintuja. == Lisääntyminen == Parkkakaasia tuottaa runsaasti pieniä siemeniä, mutta ei levitä niitä aktiivisesti. Laji versoo juuriversoista voimakkaasti pensaspalojen jälkeen. Se myös tuottaa lukuisia versoja, jotka muodostavat tiheikköjä. Siemenet voivat pysyä elinkelpoisena jopa 50 vuotta. == Lähteet == * === Viitteet === Luokka:Akaasiat Luokka:Puut
Hachijō (1940)

Hachijō ( oli keisarillisen Japanin laivaston Shimushu-luokan saattaja toisessa maailmansodassa. == Valmistus == Alus tilattiin vuoden 1937 hankinnoissa Sasebon laivastontelakalta, missä köli laskettiin 3. elokuuta 1939. Alus laskettiin vesille 10. huhtikuuta 1940 ja otettiin palvelukseen 31. maaliskuuta 1941. == Palvelus == Alus luokiteltiin 1. heinäkuuta 1942 saattuehävittäjäksi. Se poistettiin alusluettelosta 30. marraskuuta 1945. Aluksen romutus saatiin päätökseen huhtikuussa 1948. == Lähteet == * * === Viitteet === Luokka:Shimushu-luokan saattajat
Kunashiri (1940)

Kunashiri ( oli keisarillisen Japanin laivaston Shimushu-luokan saattaja toisessa maailmansodassa. == Valmistus == Alus tilattiin vuoden 1937 hankinnoissa Nihon Kōkanin Tsurumin telakalta, missä köli laskettiin 1. maaliskuuta 1939. Alus laskettiin vesille 6. toukokuuta 1940 ja otettiin palvelukseen 3. lokakuuta. == Palvelus == Alus luokiteltiin 1. heinäkuuta 1942 saattuehävittäjäksi. Se poistettiin alusluettelosta 5. lokakuuta 1945. Alus aloitti 1. joulukuuta kotiutuvien sotilaiden kuljetuksen takaisin Japaniin. Se haaksirikkoutui Omaezakissa 4. kesäkuuta 1946. Hylky romutettiin elokuusta 1946 - heinäkuuhun 1947. == Lähteet == * * === Viitteet === Luokka:Shimushu- luokan saattajat
Tõnu Endrekson

Tõnu Endrekson (s. 11. kesäkuuta 1979 Pärnu) on virolainen soudun olympia- ja MM-mitalisti sekä Euroopan-mestari. Hän edustaa Pärnu SK -seuraa ja on pituudeltaan 197 cm. Endrekson kuului Viron pariairokaksikkoon, joka saavutti olympiahopeaa Pekingissä 2008 ja sijoittui neljänneksi Ateenassa 2004. Pariaironelosessa hän sai olympiapronssia Rio de Janeirossa 2016 sekä sijoittui neljänneksi Lontoossa 2012 ja kuudenneksi Tokiossa 2021. Endrekson on saavuttanut MM-kilpailuissa pariairokaksikossa pronssia 2007. Pariaironelosessa hän sai MM-pronssia 2005, 2006, 2015 ja 2017, sijoittui viidenneksi 2022, seitsemänneksi 2001, 2002 ja 2003 sekä kahdeksanneksi 2023. Hän on voittanut pariaironelosessa Euroopan-mestaruuden 2008, 2012 ja 2016, saanut EM-hopeaa 2011 ja EM-pronssia 2021 sekä sijoittunut neljänneksi 2020 ja viidenneksi 2022. Hän sijoittui EM-kilpailujen yksikössä viidenneksi 2010. Endrekson on voittanut maailmancupin kilpailun pariairokaksikossa Amsterdamissa ja Luzernissa 2007 sekä pariaironelosessa Etonissa ja Luzernissa 2005 ja Zagrebissa 2021. == Lähteet == Luokka:Virolaiset soutajat Luokka:Virolaiset olympiamitalistit Luokka:Vuonna 1979 syntyneet Luokka:Elävät henkilöt
Farm Machine

__NOTOC__ Farm Machine on country-yhtye Steve ’n’ Seagullsin esikoisalbumi, joka julkaistiin 11. toukokuuta 2015 levymerkillä Spinefarm Records. Se debytoi Suomen virallisen listan sijalla 7, ja pysytteli listalla yhteensä 8 viikkoa. == Vastaanotto == Kaaoszinen Jyri Kinnari antoi albumille erinomaisen arvosanan. Hän sanoi musiikin olevan hauskaa, minkä lisäksi instrumentteja käytetään taitavasti ja kappaleiden uudistamiseen on nähty vaivaa. Imperiumin Mape Ollila antoi albumille kahdeksan tähteä kymmenestä, ja sanoi sovitusten olevan ensiluokkaisia ja ”junttimusan” yksinkertaisesti toimivan musiikillisia mieltymyksiä kaihtaen. == Kappaleet == # # # # # # # # # # # # # == Arvostelut == * Imperiumi.net: * Kaaoszine.fi: 9/10 == Lähteet == Luokka:Vuoden 2015 esikoisalbumit Luokka:Steve ’n’ Seagullsin albumit
Ishigaki (1940)

Ishigaki () oli keisarillisen Japanin laivaston Shimushu-luokan saattaja toisessa maailmansodassa. == Valmistus == Alus tilattiin vuoden 1937 hankinnoissa Mitsui Engineering & Shipbuilding Tamanon telakalta, missä köli laskettiin 15. elokuuta 1939. Alus laskettiin vesille 14. syyskuuta 1940 ja otettiin palvelukseen 15. helmikuuta 1941. == Palvelus == Alus luokiteltiin saattuehävittäjäksi 1. heinäkuuta 1942. Alus torpedoitiin 31. toukokuuta 1944 Matsuwan saaren edustalla ja poistettiin alusluettelosta 10. heinäkuuta. == Lähteet == * * === Viitteet === Luokka:Shimushu-luokan saattajat
Flesh to the Bone

__NOTOC__ Flesh to the Bone on suomalaisen punk- ja psychobilly-yhtye Flesh Roxonin esikoisalbumi. Se julkaistiin 1. maaliskuuta 2013 levymerkillä Live Nation Finland. == Vastaanotto == Imperiumin Janne Rintala antoi albumille arvosanan 8+, ja sanoi kliseisyydestään huolimatta albumin olevan svengaava ja taitavasti sävelletty kokonaisuus ilman pahempia täytekappaleita. Soundin arvioija antoi albumille kaksi tähteä viidestä. Hän sanoi sen olevan sisällöllisesti köyhä, eikä sillä ole energiastaan huolimatta oikeasti koukuttavia kappaleita. == Kappaleet == Kaikki kappaleet sanoittanut Nicki Rothen sekä sovittaneet Mr. Willy, Nicki Rothen ja Petri Torkell. == Kokoonpano == * Nicky Rothen – laulu, kitara * Ville "Mr. Willy" Mäkinen – kontrabasso * Petri Torkell – rummut === Tuotanto === * Rene De La Muerte – tuottaja, äänittäjä * Timo Väänänen – äänittäjä * Mika Jussila – masteroija * AJ Savolainen – valokuvat * Biffy – design == Arvostelut == * Imperiumi.net: 8+/10 * Soundi: == Lähteet == Luokka:Vuoden 2013 esikoisalbumit Luokka:Flesh Roxonin albumit
Allar Raja

Allar Raja (s. 22. kesäkuuta 1983 Sindi, Pärnumaa) on virolainen soudun olympia- ja MM-mitalisti sekä Euroopan-mestari. Hän edustaa Kalev RC -seuraa ja on pituudeltaan 189 cm. Raja kuului Viron pariaironeloseen, joka saavutti olympiapronssia Rio de Janeirossa 2016 sekä sijoittui neljänneksi Lontoossa 2012, kuudenneksi Tokiossa 2021 ja yhdeksänneksi Pekingissä 2008. Raja on saavuttanut MM-kilpailuissa pariairokaksikossa pronssia 2009 sekä sijoittunut seitsemänneksi 2011 ja kahdeksanneksi 2010. Pariaironelosessa hän on saanut MM-pronssia 2006, 2015 ja 2017 sekä sijoittunut viidenneksi 2013, 2014 ja 2022 sekä kahdeksanneksi 2007 ja 2023. Raja on saavuttanut EM-kilpailuissa pariairokaksikossa kultaa 2009 ja hopeaa 2010. Pariaironelosessa hän on voittanut Euroopan-mestaruuden 2008, 2012 ja 2016, saanut EM-hopeaa 2011 ja EM-pronssia 2021 sekä sijoittunut neljänneksi 2020, viidenneksi 2007 ja 2022 ja kuudenneksi 2014. == Lähteet == Luokka:Virolaiset soutajat Luokka:Virolaiset olympiamitalistit Luokka:Vuonna 1983 syntyneet Luokka:Elävät henkilöt
Darker Side of Life

__NOTOC__ Darker Side of Life on punk- ja psychobilly-yhtye Flesh Roxonin toinen studioalbumi. Se julkaistiin 10. huhtikuuta 2015 levymerkillä Stupido Records. Andy McCoy vierailee albumin kolmella kappaleella. == Vastaanotto == Kaaoszinen Tuukka Franck antoi albumille hyvän arvosanan. Hän sanoi yhtyeen onnistuneen voittamaan menestyneen esikoisalbumin tuomat paineet sekä ”jalostuneen” ja saaneen lisää ulottuvuutta. Tamperelaisen Tomi Nordlund piti albumista, ja kehui niin ikään kappaleista löytyviä uusia elementtejä, kuten metallia, folkia ja poppia. == Kappaleet == == Kokoonpano == * Nicky Rothen – laulu, kitara * Jouni "Tesi" Vaara – basso, taustalaulu * Petri Torkell – rummut * Andy McCoy - kitara (Let's Alcohol, God Sent Me To Hell, Cocaine) == Arvostelut == * Kaaoszine.fi: 8/10 == Lähteet == Luokka:Vuoden 2015 albumit Luokka:Flesh Roxonin albumit
Anna Marno

Anna Marno (s. 23. marraskuuta 1992) on yhdysvaltalainen alppihiihtäjä, joka edustaa Steamboat Springs -seuraa. Marno kilpaili alppihiihdon maailmancupissa ensimmäisen kerran Beaver Creekissä marraskuussa 2013. Ensimmäiset maailmancupin pisteensä hän saavutti Cortina d’Ampezzon supersuurpujottelussa tammikuussa 2016 oltuaan 30:s. == Lähteet == Luokka:Yhdysvaltalaiset alppihiihtäjät Luokka:Vuonna 1992 syntyneet Luokka:Elävät henkilöt
Kaspar Taimsoo

Kaspar Taimsoo (s. 30. huhtikuuta 1987 Paide, Järvamaa) on virolainen soudun olympia- ja MM-mitalisti sekä Euroopan-mestari. Hän asuu Pärnussa ja on pituudeltaan 193 cm. Taimsoo kuului Viron pariaironeloseen, joka saavutti olympiapronssia Rio de Janeirossa 2016 sekä sijoittui neljänneksi Lontoossa 2012, kuudenneksi Tokiossa 2021 ja yhdeksänneksi Pekingissä 2008. Taimsoo on saavuttanut MM-kilpailuissa pariairokaksikossa pronssia 2009 sekä sijoittunut seitsemänneksi 2011 ja kahdeksanneksi 2010. Pariaironelosessa hän sai MM- pronssia 2015 ja 2017 sekä sijoittui viidenneksi 2013 ja 2014 ja kahdeksanneksi 2007. Taimsoo on voittanut pariairokaksikossa Euroopan- mestaruuden 2009 sekä saanut EM-hopeaa 2008 ja 2010. Pariaironelosessa hän on voittanut Euroopan-mestaruuden 2012 ja 2016, saanut hopeaa 2011 ja pronssia 2021 sekä sijoittunut neljänneksi 2020, viidenneksi 2007 ja kuudenneksi 2014. Taimsoo saavutti nuorten MM-kilpailuissa pronssia yksikössä 2005. Hän voitti pariaironelosen maailmancupin kilpailun Zagrebissa 2021. == Lähteet == Luokka:Virolaiset soutajat Luokka:Virolaiset olympiamitalistit Luokka:Vuonna 1987 syntyneet Luokka:Elävät henkilöt
This Was The Fucking World

__NOTOC__ This Was The Fucking World on suomalaisen punkyhtye The Fucking Worldin 2CD:n kokoelma-albumi, joka julkaistiin maaliskuussa 2012 levymerkillä Stupido Records.Finnmusic: The Fucking World – This Was The Fucking World Kappaleet on masteroinut Petri Majuri Seawolf Studiolla.Discogs: This Was The Fuckingf World (TWINCD 131) == Vastaanotto == Albumi sai pääosin negatiivisen vastaanoton. Suen Mika Penttinen sanoi kokoelman niputtavan yhtyeen turhan laaja-alaisen ja epätasaisen tuotannon, vaikka siltä onkin karsittu ääripäiden kappaleita pois. Soundin arvioija antoi albumille kaksi tähteä viidestä ja sanoi, että yhtye ei koskaan onnistunut levytetyssä tuotannossaan. == Kappaleet == === CD 1 === # # # # # # # # # # # # # # # # # === CD 2 === # # # # # # # # # # # # # # == Arvostelut == * Soundi: * Sue: ristiriitainen == Lähteet == Luokka:The Fucking Worldin albumit Luokka:Vuoden 2012 kokoelma- albumit
Petter Stordalen

Petter Anker Stordalen (s. 29. marraskuuta 1962 Porsgrunn) on norjalainen sijoittaja, kiinteistö­kehittäjä ja ympäristö­aktivisti, joka tunnetaan Strawberry-hotelli­ketjun omistajana. Hän on yksi maailman suurimmista ”hotelli­moguleista”, jonka yritysten liike­vaihto on yli miljardi euroa.Helsinkiin tornihotellin rakentava norjalaismiljonääri: ”Hotelli on muutakin kuin nukkumapaikka” , Länsiväylä 17.6.2015. Viitattu 9.9.2016. Stordalen tunnetaan hotelli­maailman toisin­ajattelijana, joka kannattaa kestävän kehityksen mukaista liike­toimintaa. The Financial Timesin mukaan ”Petter Stordalen on epä­tavallinen jopa anti­kapitalistiseksi miljar­dööriksi”. Vaimonsa Gunhild Stordalenin kanssa hän on perustanut säätiön The Stordalen Foundation, joka tukee terveyteen, ympäristön­suojeluun ja ilmaston­muutoksen torjuntaan tähtääviä hankkeita. Stordalen omistaa yhtiön nimeltä Home Invest ja toimii sen toimitus­johtajana. Home Invest puolestaan omistaa Nordic Choice Hotelsin. Lokakuussa 2019 Stordalen ilmoitti ostavansa osuuden Thomas Cook Nothern Europe -konsernista. Kauppaan kuuluu matkanjärjestäjä Tjäreborg. Suomessa Strawberry-ketjulla on hotellit Clarion Hotel Aviapolis ja Glo Hotel Airport Vantaalla ja Kämp, St. George, Clarion Hotel ja Haven Helsingissä. Ketjun uusin hotelli valmistuu lentoasemalle vuoden 2024 aikana. Siitä tulee Suomen suurin hotelli yli 700 huoneellaan. == Yksityiselämä == Stordalen avioitui lääkäri ja ympäristöaktivisti Gunhild Stordalenin kanssa 2010 Marokossa. Vaimo on vuodesta 2014 lähtien sairastanut systeemista skleroosia. Marraskuussa 2019 pari ilmoitti eroavansa. Stordalen on seurustellut vuoden 2020 keväästä lähtien ruotsalaisen ratsastajan Märta Elander Wisténin kanssa. ==Teoksia== *Salaisuuteni. Oslo: FYM, 2016. ISBN 978-82-93516-03-3. *Vihdoinkin maanantai! : 10 ohjetta uljaaseen arkeen ja tavoitteiden saavuttamiseen. Helsinki: Otava 2021. ISBN 9789511365914. ==Lähteet== ==Aiheesta muualla== Luokka: Vuonna 1962 syntyneet Luokka: Elävät henkilöt Luokka: Norjalaiset yritysjohtajat Luokka:Norjalaiset liikemiehet Luokka:Norjalaiset miljardöörit
Truxtun Hare

Thomas Truxtun Hare (12. lokakuuta 1878 Philadelphia – 2. helmikuuta 1956 Radnor) oli yhdysvaltalainen yleisurheilija ja olympiamitalisti. Hänen päälajejaan olivat eri heittolajit, mutta hän menestyi myös kymmenottelussa.Truxtun Hare Hare osallistui olympialaisiin kaksi kertaa, vuosina 1900 ja 1904. Vuonna 1900 Pariisissa hän saavutti hopeaa moukarinheitossa. Lisäksi Hare sijoittui kuulantyönnössä kahdeksanneksi ja jäi kiekonheitossa ilman tulosta. Seuraavissa olympialaisissa Saint Louisissa hän osallistui kymmenotteluun, josta saavutti pronssia. Ennätyksikseen Hare teki pituushypyssä tuloksen 607 vuonna 1904, kuulantyönnössä 13,36 m ja moukarinheitossa 49,15 m; molemmat vuonna 1900. == Lähteet == Luokka:Yhdysvaltalaiset yleisurheilijat Luokka:Yhdysvaltalaiset olympiamitalistit Luokka:Vuonna 1878 syntyneet Luokka:Vuonna 1956 kuolleet
Särmäkäävät

Särmäkäävät (Daedaleopsis) ovat valkolahottajasieniä, jotka kasvavat tavallisimmin lehtipuilla. Ne ovat yksivuotisia, mutta jotkin lajit elävät yli talven ja levittävät itiöstöään vasta keväällä. Ne ovat useimmiten laakeita tai hyllymäisiä, harvoin resupinaattisia, ja ne lahottavat usein pystyyn kuolleita puita. Pillit ovat tavallisimmin kulmikkaat, sokkeloiset tai lamellimaiset. Suomesta tunnetaan kaksi lajia, pohjansärmäkääpä (Daedaleopsis septentrionalis), joka esiintyy enimmäkseen tunturikoivulla ja etelänsärmäkääpä (Daedaleopsis confragosa), jonka pääisäntänä on raita. Särmäkääpien levinneisyys kattaa Euroopan, Aasian ja Pohjois-Amerikan. == Lähteet == Luokka:Polyporaceae Luokka:Valkolahosienet